പല സംസ്ഥാനങ്ങളുടെയും പേരില് ഒരേ കന്പനിയുടെ ലോട്ടറി വരുന്നു: മന്ത്രി കെ.എന്. ബാലഗോപാല് തിരുവനന്തപുരം: പല സംസ്ഥാന ലോട്ടറികളുടെയും പേരില് ഒരേ കന്പനിയുടെ ലോട്ടറിയാണു വരുന്നതെന്നും അതിനെ ഒരുമിച്ചു നേരിടാന് നമുക്കു സാധിക്കണമെന്നും മന്ത്രി കെ.എന്. ബാലഗോപാല്. സംസ്ഥാനത്തു ലോട്ടറി കച്ചവടം കുറയുകയാണ്. 201819 കാലഘട്ടത്തില് 9262 ഉം 201920 ല് 9972 ഉം കോടിയുടെയും കച്ചവടം നടന്ന സ്ഥാനത്ത് 202021 ല് 4910 കോടിയായി കുറഞ്ഞു. ഇതില് വരുമാനമായി സര്ക്കാര് ഖജനാവില് എത്തുന്നത് മൂന്നു ശതമാനം മാത്രം. സര്ക്കാരിനെക്കൊണ്ട് കഴിയുന്ന വിധത്തില് ഏജന്സി കമ്മീഷന് പരമാവധി കൊടുക്കുന്നുണ്ട്. സമ്മാന ഘടനയില് വലിയ മാറ്റമാണ് വരുത്തിയിട്ടുള്ളത്. നിയമത്തില് ഇളവ് വരുത്തിയാണ് ഏജന്റുമാര്ക്ക് അധിക സഹായങ്ങള് പലതും ചെയ്തതെന്നും മന്ത്രി വ്യക്തമാക്കി.ലോക്ഡൗണ് കാലത്ത് 237 ലോട്ടറികള് റദ്ദ് ചെയ്തു. ഇതു സര്ക്കാരിന് എന്ന പോലെ ഈ മേഖലയിലെ തൊഴിലാളികള്ക്കും വരുമാന നഷ്ടം ഉണ്ടാക്കി. നിലവിലെ സാഹചര്യത്തില് പുതിയ ഭാഗ്യക്കുറി ആരംഭിക്കുന്നതും വിജയത്തിലെത്തിക്കുന്നതും പ്രയാസകരമാണെന്നും വാഴൂര് സോമന്, പി.എസ്. സുപാല്, വി.ആര്. സുനില്കുമാര്, മുഹമ്മദ്മുഹസിന്, വി.ഡി. സതീശന്, എം. വിന്സെന്റ് എന്നിവരുടെ ചോദ്യങ്ങള്ക്ക് മറുപടിയായി മന്ത്രി പറഞ്ഞു. കോവിഡ് സാന്പത്തിക പ്രതിസന്ധി പഠിക്കാന് ഗുലാത്തി ഇന്സ്റ്റിറ്റ്യൂട്ടിനെ ചുമതലപ്പെടുത്തി കോവിഡ് സൃഷ്ടിച്ച സാന്പത്തിക പ്രതിസന്ധി പഠിക്കാന് ഗുലാത്തി ഇന്സ്റ്റിറ്റ്യൂട്ടിനെ വീണ്ടും ചുമതലപ്പെടുത്തിയതായി ധനമന്ത്രി കെ. എന്. ബാലഗോപാല് പറഞ്ഞു. നേരത്തേ പ്രളയത്തെക്കുറിച്ച് പഠിക്കാന് ഇവരെ ചുമതലപ്പെടുത്തിയിരുന്നു. കേരളത്തിലും രാജ്യത്തും കോവിഡ് സൃഷ്ടിച്ച പ്രതിസന്ധി താരതമ്യം ചെയ്താകും പഠനം നടത്തുക. കോവിഡിനെ തുടര്ന്ന് രൂപീകരിച്ച വിദഗ്ധ സമിതിയുടെ റിപ്പോര്ട്ട് പ്രകാരം 202021 ല് റവന്യു വരുമാനത്തില് 33456 കോടി രൂപയുടെ കുറവുണ്ടാകും. അധികചെലവ് വരികയും ഉയര്ന്ന വരുമാന കമ്മിയും ധന കമ്മിയും ഉണ്ടാകാമെന്നു റിപ്പോര്ട്ടില് പറയുന്നതായും മന്ത്രി പറഞ്ഞു. കേരളത്തില് നിര്മിക്കുന്ന എല്ലാ ഉത്പന്നങ്ങള്ക്കും ആഗോളവിപണിയില് മെയ്ഡ് ഇന് കേരള എന്ന ബ്രാന്ഡ് നേടിയെടുക്കാനുള്ള സാധ്യതകള് പരിശോധിച്ചു വരികയാണെന്ന് മന്ത്രി പി. രാജീവ് നിയമസഭയെ അറിയിച്ചു. കെഐഡിസി മുഖേനയാണ് ഇത് ഉദ്ദേശിക്കുന്നതെന്നും മന്ത്രി പറഞ്ഞു.ലോക്ഡൗണില് വൈദ്യുതി ഉപയോഗം കുറഞ്ഞു: മന്ത്രി കെ. കൃഷ്ണന്കുട്ടി ലോക്ഡൗണില് സംസ്ഥാനത്തെ വൈദ്യുതി ഉപയോഗം ഗണ്യമായി കുറഞ്ഞതായി മന്ത്രി കെ. കൃഷ്ണന്കുട്ടി നിയമസഭയെ അറിയിച്ചു. 202021 ല് വൈദ്യുതി ഉപയോഗം മുന്വര്ഷത്തെക്കാള് 4.30 ശതമാനം വര്ധന പ്രതീക്ഷിച്ചു. എന്നാല് കോവിഡ് സാഹചര്യത്തില് 2.17 ശതമാനം കുറവാണ് രേഖപ്പെടുത്തിയതെന്നും നിലവിലെ സാന്പത്തിക വര്ഷത്തിലും സമാന സ്ഥിതിയാണ് പ്രതീക്ഷിക്കുന്നതെന്നും മന്ത്രി പറഞ്ഞു. സഹകരണ ബാങ്ക് നിക്ഷേപ സുരക്ഷയ്ക്ക് നടപടി ആരംഭിച്ചു: മന്ത്രി വി.എന് വാസവന് സഹകരണ ബാങ്കുകളിലെ നിക്ഷേപത്തിന് സുരക്ഷ നല്കാന് വ്യക്തവും ശക്തവുമായ നടപടി ആരംഭിച്ചതായി മന്ത്രി വി.എന് വാസവന് നിയമസഭയെ അറിയിച്ചു. എല്ലാ ബാങ്കുകളിലും കുറ്റമറ്റ രീതിയില് ഓഡിറ്റിംഗ് ആരംഭിച്ചു. നിക്ഷേപക സംരക്ഷണ പദ്ധതിയും നടപ്പാക്കും. കേരള ബാങ്കിന്റെ വായ്പകള്ക്ക് കൂട്ടുപലിശ തീരുമാനിക്കുന്നതില് റിസര്വ് ബാങ്കിന് കൂടി പങ്കുണ്ട്. എന്നാല് കാര്ഷിക വായ്പകള്ക്ക് കുറഞ്ഞ പലിശയാണ് സഹകരണ ബാങ്കുകള് ഈടാക്കുന്നത്. മോറട്ടോറിയം കാലത്ത് സഹകരണ വായ്പകള്ക്ക് ഈടാക്കുന്ന കൂട്ടുപലിശയില് ഒറ്റത്തവണ തീര്പ്പാക്കല് സമയത്ത് ഇളവ് ലഭിക്കും. ഇത് കൂടാതെ ബന്ധപ്പെട്ട ഭരണസമിതിക്ക് പലിശ നിരക്കില് ആവശ്യമായ ഇളവ് അനുവദിക്കുന്നതിനുള്ള അനുമതി നല്കിയിട്ടുണ്ട്.കരുവന്നൂര് ബാങ്ക് തട്ടിപ്പിനെ കുറിച്ച് പരാതി ലഭിച്ച സമയത്തു തന്നെ വകുപ്പുതല അന്വേഷണം ആരംഭിച്ചു. കുറ്റക്കാരായ ഉദ്യോഗസ്ഥക്കെതിരേ നടപടി സ്വീകരിച്ചു. ക്രമക്കേട് നടത്തിയ ആരും ഇപ്പോള് ബാങ്കിലില്ല. അതിനാല് രേഖകള് നശിപ്പിക്കപ്പെടുമെന്ന ആശങ്ക വേണ്ട.അന്വേഷണത്തിന് ഒന്പത് അംഗ സമിതിയെ നിയോഗിച്ചിട്ടുണ്ട്. ഒരു മാസത്തിനുള്ളില് ലഭിക്കുന്ന അന്വേഷണ റിപ്പോര്ട്ടിന്റെ അടിസ്ഥാനത്തില് തുടര്നടപടികള് സ്വീകരിക്കും. എ.ആര് നഗര് സര്വീസ് ബാങ്കില് ഉള്പ്പെടെ എന്ആര്ഐ നിക്ഷേപം സ്വീകരിക്കാന് അനുമതിയുണ്ടോയെന്ന കാര്യം പരിശോധിക്കും. കെ.ബാബു, ഷാഫി പറന്പില്, എ.പി. അനികുമാര്, സജീവ് ജോസഫ്, എം.കെ.മുനീര്, യു.എ.ലത്തീഫ്, പി. അബ്ദുല് ഹമീദ്, നജീബ് കാന്തപുരം, കെ.ടി. ജലീല് എന്നിവരുടെ ചോദ്യങ്ങള്ക്ക് മറുപടി നല്കുകയായിരുന്നു മന്ത്രി.രണ്ടു മാസ പെന്ഷന് ഓണത്തിനു മുന്പ് നല്കും: മന്ത്രി ബാലഗോപാല് ജൂലൈ ഓഗസ്റ്റ് മാസങ്ങളിലെ പെന്ഷന് ഓണത്തിന് മുന്പ് ലഭ്യമാക്കുമെന്ന് മന്ത്രി കെ.എന്.ബാലഗോപാല് നിയമസഭയെ അറിയിച്ചു. സംസ്ഥാനത്തെ സാമൂഹ്യ സുരക്ഷാ പെന്ഷന് ഗുണഭോക്താക്കള്ക്കും 16 ക്ഷേമനിധി ബോര്ഡ് ഗുണഭോക്താക്കള്ക്കും പെന്ഷന് വിതരണം ചെയ്യാന് നടപടി സ്വീകരിച്ചു. സംസ്ഥാനത്താകെ 58,99,605 ക്ഷേമ പെന്ഷന് ഗുണഭോക്താക്കളാണുള്ളത്. ഇവര്ക്ക് ഓണക്കാലത്ത് പെന്ഷന് നല്കാന് 1760.52 കോടി രൂപ വേണ്ടിവരുമെന്നും മന്ത്രി പറഞ്ഞു.